GiliGold/VAD_KnessetCorpus huggingface dataset:
אפרת אביאני: (3)	הוא מתגורר ביישוב בו נמצא המקנה דרך קבע;
אפרת אביאני: (ד)	לא תיקבע מכסת חלב לתאגיד אלא אם הוא בית ספר חקלאי, מכון מחקר חקלאי או אגודה שיתופית שחבריה הם יחידים.
אפרת אביאני: הוראה זו לא תחול על אגודה שיתופית שנקבעה לה מכסת חלב לפני תחילתו של חוק זה.
אפרת אביאני: (1)	למי שאין באפשרותו, באופן זמני, לייצר חלב גולמי במשקו, בין משום שמדובר במי שנקבעה לו מכסת חלב לראשונה ובין מחמת נסיבות משקיות או אישיות חריגות אחרות, ולהתיר לו לייצר את מכסת החלב שנקבעה לו במשקו של יצרן אחר, או בתנאים שתקבע; היתר כאמור יינתן לתקופה שאינה עולה על שלוש שנים רצופות.
אפרת אביאני: (ו)	מכסת חלב אינה ניתנת להעברה, כולה או מקצתה, אלא על פי היתר בכתב של ועדת המכסות ובהתאם לתקנות לפי סעיף 11(א).
אפרת אביאני: זה אחד מן הסעיפים העקרוניים ביותר של החוק, שקובע בעצם מה הם תנאי הסף לקבלת מכסת חלב.
אפרת אביאני: דיברנו עליו בדיונים הקודמים.
אפרת אביאני: צריך שיהיה כאן יצרן אמיתי, שמייצר את החלב בעצמו.
אפרת אביאני: הוא צריך להיות בעל מקנה, המקנה צריך להיות במשקו, והוא מתגורר בישוב בו נמצא המקנה, כלומר הוא צריך להתגורר בישוב חקלאי ולעסוק בכך.
אפרת אביאני: הפטור הראשון, נקרא לו בגדול סעיף האומנה.
אפרת אביאני: הוא מאפשר ליצרן שמסיבות זמניות, משקיות או אישיות, חריגות לא מסוגל לייצר את החלב במשקו, או כי רק עכשיו הוא קיבל מכסת חלב ועוד לא הקים את הרפת שלו או בגלל נסיבות אישיות אחרות, אפשר להתיר לו לייצר את החלב במשקו של יצרן אחר לתקופה מוגבלת.
אפרת אביאני: נקבעה תקופה מוגבלת כדי לא להפוך את זה לאיזה סוג של התקשרות, שבעצם היצרן רק מקבל רנטה עבור המכסה.
אפרת אביאני: הוא צריך בכל זאת לייצר בעצמו, וההיתר זמני ל-3 שנים.
אפרת אביאני: בנוסף, בסעיף קטן (ד) אנחנו מדברים על מכסות חלב לתאגידים.
אפרת אביאני: למעשה אפשר להקצות מכסת חלב או ליצרנים יחידים, לבני אדם, או לתאגידים, אבל רק לתאגידים שהם אגודות שיתופיות.
אפרת אביאני: זה כדי לא להתרחק מן היצרן המקורי.
אפרת אביאני: כל המבנים התאגידיים והשותפויות מרחיקים אותנו מן היצרן המקורי ואנחנו רוצים לשמור על הקשר אתו ועל כך שהמכסה תוקצה באמת ליצרן האמיתי.
אפרת אביאני: לכן המגבלה כאן היא שלא תוקצה מכסת חלב אלא לאגודה שיתופית שהיא בית-ספר חקלאי, מכון מחקר חקלאי או אגודה שיתופית שחבריה הם יחידים, שזה בעצם קיבוץ.
אתי בנדלר: איזה שיעור מייצור החלב נעשה על-ידי אגודות שיתופיות שחבריהן אינם יחידים?
שי דרורי: בקיבוצים יש לנו 22%.
שי דרורי: במושבים זה פחות מ-1% – 10 רפתות מתוך 1,000 רפתות.
קריאה: יש 200 רפתות.
אלי אפללו: סליחה, אני לא רוצה שכל אחד ידבר.
אלי אפללו: ניתן קודם כול לשר להגיד את דבריו, בבקשה.
שלום שמחון: בכפוף לאישור הסעיף הזה ומייד לאחר ההצבעה עליו אני מתכוון להודיע, ואודיע פעם נוספת אחרי ההצבעה על הסעיף הזה, שממחר בבוקר אפעיל את ועדת בן דוד, שתהפוך לוועדת תמיר, שתמליץ בפני השר על קביעת מכסת מינימום במשק המשפחתי כמו במשק השיתופי.
שלום שמחון: במשק המשפחתי המכסה לא תפחת מ-500,000 ליטר, כשהרדיוס לשותפויות כפי שיובא בתקנות הוא 30 קילומטרים.
אלי אפללו: זה הסיכום שלנו.
איציק שניידר: אני מבקש מן השר, אם זה מקובל עליו, להוסיף להערה שלו גם את ענפי הצאן, שהוועדה תבחן גם את המצב בהם.
שלום שמחון: הוועדה תבחן גם את ענפי הצאן.
אלי אפללו: מי בעד סעיף 6?
אלי אפללו: הצבעה     בעד סעיף 6 – 2 נגד – אין  נמנעים – אין הסעיף נתקבל.
אלי אפללו: סעיף 6 נתקבל.
אפרת אביאני: נשאר לנו סעיף 7, שלא התקיים עליו דיון בגלל הקשר שלו לסעיף 3. אקרא אותו שוב.
אפרת אביאני: "(א)	לא ייצר אדם חלב גולמי אלא אם כן הוא יצרן או אם החלב מיועד לצריכה עצמית.
אפרת אביאני: (ג)	על אף האמור בסעיף קטן (ב), רשאי יצרן לייצר חלב גולמי במשקו של יצרן אחר אם ניתן לו היתר מוועדת המכסות לפי סעיף 6(ה).
אפרת אביאני: (1)	אלא אם כן הוא יצרן או מחלבה מורשית;
אפרת אביאני: (ה)	לא ייצר ולא ישווק אדם מוצר שיוצר מחלב גולמי או מחומרי גלם חלביים, אלא אם החלב הגולמי, חומרי הגלם החלביים או המוצר כאמור, הינם מייצור מקומי או שיובאו על פי הוראות כל דין.
אפרת אביאני: סעיף 7 כולל את ההוראות המהותיות שקובעות את כללי ההתנהגות בענף.
אפרת אביאני: מותר לייצר רק למי שהוא יצרן; מותר לייצר רק במסגרת המכסה; אפשר לייצר במשקו של יצרן אחר רק אם ניתן היתר; נקבע למי מותר לשווק חלב גולמי.
אפרת אביאני: סעיף קטן 7(ה) עוסק בייצור ושיווק של מוצרים מחלב גולמי – רק כאלה שיובאו לפי כל דין.
אפרת אביאני: זה הקשר לפי סעיף 3; והוראות לגבי חלב עודף, עודפי חלב במכסה, הכול בהתאם לתקנות.
אלי אפללו: יש הערות?
אלי אפללו: אין.
אלי אפללו: מי בעד סעיף 7?
אלי אפללו: הצבעה     בעד סעיף 7 – 2 נגד – אין  נמנעים – אין הסעיף נתקבל.
אלי אפללו: סעיף 7 נתקבל.
אפרת אביאני: נשארו לנו ההגדרות בסעיף 2 והוראות העונשין בסעיף 30, שלא קראנו אותן בעבר כי סעיף 7 לא אושר.
אפרת אביאני: למעשה הוועדה הצביעה על חלק מן הסעיפים שלו, אז אקרא רק את הסעיפים שלא היתה עליהם הצבעה.
אלי אפללו: יש תשלום מס של 10%?
אפרת אביאני: הסעיף הזה אושר בחודש מאי.
אלי אפללו: אני רוצה להגיש הסתייגות על הסעיף הזה, סעיף 9.
אריאל עמינצח: זה הסעיף על מס על העברת מכסה.
אתי בנדלר: מה ההסתייגות?
אלי אפללו: אני מציע שהפריסה של 10% מס על מכירת מכסה תתפרש על פני 5 שנים במקום מה שנקבע.
אתי בנדלר: אבל אין כאן בכלל עניין של פריסה.
אלי אפללו: זאת ההצעה שלי.
אתי בנדלר: יש בעיה.
אתי בנדלר: השאלה אם ההצעה הזאת עלתה בכלל בעת הדיון.
איציק בן דוד: סוכם על 10% מס סופי ללא פריסה.
אלי אפללו: אני לא מתווכח על גובה המס הסופי.
אלי אפללו: אני מדבר על פריסת התשלום.
איציק בן דוד: זה קשור לרשות המסים.
אפרת אביאני: אתה מציע שתשלום המס ייעשה בפריסה למשך 5 שנים?
אלי אפללו: במקום שהתשלום יהיה בבת-אחת, הוא יהיה בפריסה.
אלי אפללו: האם השר מוכן להגיד שזה יהיה בתקנות?
אלי אפללו: אין כאן נציג של רשות המסים?
אתי בנדלר: זה לא עלה בעת הדיון ולכן לא אוכל להכניס את זה עכשיו כהסתייגות.
שלום שמחון: אולי אפשר שהוועדה תחליט לפנות למנהל רשות המסים ולבקש ממנו, מאחר ויהיה כאן הליך של פדיון מכסות, ומאחר והוחלט על 10% מס, שהפריסה תהיה ל-5 שנים, כפי שמבקש חבר הכנסת אפללו.
שלום שמחון: ייצא מכתב מסודר של הוועדה.
אתי בנדלר: הוועדה לא יכולה להחליט.
אתי בנדלר: זה לא קשור להצעת החוק.
אתי בנדלר: הוועדה יכולה כמובן לפנות בבקשה למנהל רשות המסים, אבל פרט לבקשה לא יהיה לזה תוקף חוקי.
אלי אפללו: אין לזה שום תוקף חוקי כי הסעיף כבר נתקבל.
שי חרמש: כי זה בסמכותו של מנהל רשות המסים.
אלי אפללו: נכון, אני לא יכול להגיש הסתייגות, פרט לבקשה שאוכל להפנות למנהל רשות המסים.
אפרת אביאני: סעיף 30 – עונשין     "(א)	מי שעשה אחד מאלה, דינו – מאסר שלושה חודשים, או קנס הגבוה מבין אלה: קנס כאמור בסעיף 61(א)(3) לחוק העונשין או קנס פי שלושה מערך הטובין או השירות שלגביהם נעברה העבירה:     (1)	ייצר חלב גולמי בניגוד להוראות סעיף 7(א) או (ב);     (2)	שיווק חלב גולמי בניגוד להוראות סעיף 7(ד);     (3)	ייצר או שיווק מוצרי חלב  בניגוד להוראות סעיף 7(ה);     (4)	ייצר, שיווק, רכש או מכר חלב עודף או עודפי חלב במכסה,  בניגוד להוראות סעיף 7(ו);"
אתי בנדלר: גברת אביאני, לפני שאת ממשיכה את צריכה לקרוא את ההגדרה "שיווק".
ערן אטינגר: היא לא צריכה להמשיך כי על שאר הסעיפים הוועדה הצביעה כבר.
ערן אטינגר: רק על הסעיפים שקשורים לסעיף 7 לא הצבענו.
אתי בנדלר: נכון, סעיף קטן 30(א) פסקאות (1)-(4).
אפרת אביאני: מדובר בסעיפי העונשין של הוראות סעיף 7. מכיוון שסעיף 7 לא אושר הוועדה לא הצביעה על סעיפי העונשין הללו.
אתי בנדלר: נכון, אבל הצעת לתקן את הגדרת "שיווק" בסעיף 2 והיא רלוונטית לנושא הזה.
אפרת אביאני: סעיף 2 – הגדרות     ""שיווק" – סחר, לרבות העברה לאחר בכל דרך מדרכי ההעברה של בעלות או חזקה, למעט העברת חלב לצריכה עצמית;
אפרת אביאני: אלה שתי ההגדרות שקשורות לסעיף 7.
ערן אטינגר: אם יקראו גם את הגדרת "ארגון יציג" אפשר יהיה להצביע גם על ההגדרות.
אתי בנדלר: רגע, נסיים את הדיון בסעיף העונשין.
אתי בנדלר: סעיף 30 קובע עבירות עונשיות, בין היתר בגין שיווק שלא בהתאם להוראות החוק.
אתי בנדלר: לכן ביקשתי לחזור להגדרות "שיווק" ו"חלב לצריכה עצמית" שמוצע כעת להכניס בהן שינויים ושהוועדה מתבקשת לאשר גם אותן, ההגדרות בסעיף 2 כפי שקראה גברת אביאני.
אתי בנדלר: "שיווק" אינו כולל העברת חלב לצריכה עצמית, וב"צריכה עצמית", כפי שקראה גברת אביאני, מדובר על 1,000 ליטרים בשנה ליצרן יחיד או 50,000 ליטרים בשנה ליצרן שהוא אגודה שיתופית, אם זה נועד כמובן לצריכת היצרן ובני ביתו או לצריכת חברי האגודה השיתופית ובני ביתם.
אתי בנדלר: כל עוד עומדים בהגדרה "ייצור לצריכה עצמית" לא צריך בשביל זה מכסה.
אתי בנדלר: זה כמובן לא נחשב "שיווק" ולכן אין זו עבירה פלילית אם מייצרים, משווקים וצורכים חלב בצורה כזאת.
יאיר ווייל: אני לא רוצה לעכב.
יאיר ווייל: דיברנו בישיבה הקודמת בסעיף 33 על "ייצר או שיווק מוצרי חלב".
יאיר ווייל: זה אומר שצריך לתת לכל סופרמרקט ולכל מכולת אישורים?
אפרת אביאני: לפי סעיף קטן 7(ה) מוצרי החלב שמדברים עליהם הם רק מוצרי חלב שאינם מייצור מקומי או שיובאו שלא על-פי דין.
אפרת אביאני: לא מדובר על חלב גולמי.
אפרת אביאני: מדובר על מוצרי חלב מוברחים, שאינם במסגרת המכסה, שיובאו לכאן בלי שום רישיון.
יאיר ווייל: מכיוון שכתוב "שיווק" הרי זה כולל גם מי שמוכר חלב במכולת.
אפרת אביאני: אם משווקים במכולת מוצרי חלב שהגיעו לכאן בדרך-לא-דרך, בלי שום היתר, זה עבירה.
אלי אפללו: יש הערות נוספות?
אלי אפללו: לא. מי בעד סעיף 30(א), פסקאות (1)-(4), וההגדרות "חלב לצריכה עצמית" ו"שיווק"?
אלי אפללו: הצבעה     בעד סעיף 30(א)(1)-(4) וההגדרות "חלב לצריכה עצמית" ו"שיווק" בסעיף 2 – 3 נגד – אין  נמנעים – אין הסעיף וההגדרות נתקבלו.
אלי אפללו: סעיף 30(א) פסקאות (1)-(4) ושתי ההגדרות בסעיף 2 נתקבלו.
אפרת אביאני: ""ארגון יציג" – ארגון שנקבע לפי סעיף 5(ד);"
אלי אפללו: מי בעד ההגדרה "ארגון יציג"?
אלי אפללו: הצבעה     בעד ההגדרה "ארגון יציג" בסעיף 2 – 2 נגד – אין נמנעים – אין ההגדרה נתקבלה.
אלי אפללו: ההגדרה "ארגון יציג" בסעיף 2 נתקבלה.
אופיר אקוניס: אני מתכבד לפתוח את ישיבת ועדת הכלכלה כשעל סדר יומה בחירת יושב-ראש הוועדה בהתאם לסעיף 97יב לתקנון הכנסת.
אופיר אקוניס: אני לא יכול להצביע בעד הדחתי, ובעד המינוי שלך, אדוני, ליושב-ראש ועדת הכלכלה.
אופיר אקוניס: אגב, לא התבקשתי להתפטר.
ראובן ריבלין: אני מציע לך להתפטר, ואז הכול יהיה הרבה יותר פשוט.
אחמד טיבי: אדוני, הצעה לסדר.
החינוך גדעון סער: אני יכול להגיד שמעולם לא היה כזה סיקור תקשורתי לחילופי יושבי ראש בוועדה כלשהי בכנסת.
החינוך גדעון סער: היו"ר אופיר אקוניס     	זה נכון, זכינו.
החינוך גדעון סער: חבר הכנסת טיבי, מזמן לא ראינו אותך כאן.
החינוך גדעון סער: הצעה לסדר הדיון, בבקשה חבר הכנסת טיבי.
אחמד טיבי: אדוני, אני עשיתי בדיקה דרך ה-מ.מ.מ.
אחמד טיבי: 50% מהאנשים פה, נמצאים כי הם שמחים שכרמל שאמה נמצא, ו-50% גם שמחים כי אתה עוזב.
אחמד טיבי: אני נמנה עם שתי הקבוצות.
אחמד טיבי: היו"ר אופיר אקוניס.
אחמד טיבי: אני מאוד שמח שאתה נהנה.
אחמד טיבי: אני מציע לך להרבות בעימותים עם חבר הכנסת טיבי.
כרמל שאמה-הכהן: העימות הכי מפורסם היה לי איתו.
אחמד טיבי: הוא הוריד אותי כבר מהדוכן.
אופיר אקוניס: חבר הכנסת טיבי, אני מודה לך.
אופיר אקוניס: כאמור, אנחנו מקיימים את הישיבה הזאת כדי לקבל בברכה את חבר הכנסת כרמל שאמה שבעצם מונה לפני למעלה משעתיים על-ידי ועדת הכנסת ליושב-ראש ועדת הכלכלה.
החינוך גדעון סער: ועדת הכנסת רק ממליצה.
אופיר אקוניס: מייד החברים הקבועים יצביעו.
אופיר אקוניס: אני אנצל את הדקות האחרונות שלי בתפקיד לסיכום קצר, אנחנו לא נרבה בדיבורים.
אופיר אקוניס: אדוני היושב ראש, אני נכנסתי לתפקיד הזה ב-4 במאי 2009, ואתה היית פה, וגם חבר הכנסת שאמה והחברים הקבועים היו פה.
אופיר אקוניס: זהו חודש חשוב לחלק מהנוכחים פה.
אופיר אקוניס: לי זהו ודאי חודש חשוב גם מבחינה פוליטית, ובמקרה יש לי גם יום הולדת בחודש הזה.
אופיר אקוניס: אני הבטחתי בתחילת הישיבה לנסות לקיים את דיוני הוועדה הזאת ואת הפעילות שלה ברוחו של ראש הממשלה לשעבר מנחם בגין שדיבר על כלכלה חופשית עם רגישות חברתית.
אופיר אקוניס: אני מאוד מקווה – וזה  יגידו אחרים, אני ודאי לא אעיד על עצמי – שעמדתי במשימה.
אופיר אקוניס: רק לפני זמן קצר נכנסו לתוקפן תקנות החזר כספי.
אופיר אקוניס: עשינו ביחד עם שר התקשורת מהפיכות אדירות שלא נראו כדוגמתן עשור, אדוני השר.
אופיר אקוניס: בתחום הסלולר הכנסנו מפעילים וירטואליים.
אופיר אקוניס: בתחום התחבורה עם שר התחבורה עשינו כאן מהפיכות אדירות.
אופיר אקוניס: היום התקיימה מהפיכה עם השר להגנת הסביבה.
אופיר אקוניס: זו הזדמנות טובה קודם כל להודות.
אופיר אקוניס: אבל, לפני שאני אודה לשרים, אני רוצה, ברשותך, לעשות דבר אחר.
אופיר אקוניס: אני רוצה להתחיל דווקא בתודה לעוזרים שלי.
אופיר אקוניס: בדרך כלל משאירים אותם לסוף.
אופיר אקוניס: גם במליאה כשאתה תביא הצעות חוק שלך או של הוועדה, בסוף מודים לעוזרים.
אופיר אקוניס: ברשותכם אני רוצה באמת להודות לעוזרים הנוכחיים שלי, לעומר שכטר ושי חייק, וגם לקודמיהם שכבר אינם בתפקיד, לאלעד מרון ונגה רפפורט.
אופיר אקוניס: כמובן להודות לחברי הוועדה.
אופיר אקוניס: בראש ובראשונה, למי שחלק איתי פה את השעות הרבות בחדר הזה.
אופיר אקוניס: וכן, לממלאי המקום, לכל השרים שאני מקווה - אני מאוד מקווה, אני רוצה לקוות שכך – שזכו לשיתוף פעולה שלי כיושב-ראש הוועדה ושל חברי הוועדה.
אופיר אקוניס: אני מדבר על השרים שאנחנו מפקחים עליהם, לא על השרים האחרים שנמצאים פה, והם לא בפיקוח שלנו.
אופיר אקוניס: אני הולך לפי הסדר: שר התחבורה, השר להגנת הסביבה, שר התקשורת.
אופיר אקוניס: אני לא רואה פה שרים אחרים שאנחנו מפקחים עליהם.
אופיר אקוניס: נמצאים כאן שרים אחרים שאנחנו לא מפקחים עליהם.
אופיר אקוניס: נמצאים כאן שר החינוך והמשנים, השר יעלון, השר מרידור, השר בגין.
אופיר אקוניס: איפה שר האוצר?
אופיר אקוניס: כמובן  תודה ממש גדולה מאוד, ואני בטוח שאתה תיעזר, אדוני היושב ראש, בשירותים של הצוות הנפלא, הייתי אומר המסור, המנוסה, הפעלתן, האנרגטי.
אופיר אקוניס: גברתי מנהלת הוועדה, מדברים עלייך.
אופיר אקוניס: את לא יכולה ללכת כי אני מודה לך עכשיו.
אופיר אקוניס: אם כן, תודה ממש גדולה למנהלת הוועדה לאה ורון, ולצוות שלה.
לאה ורון: רגע, כיסא לשר האוצר.
אופיר אקוניס: אדוני שר האוצר, הזכרתי כאן כמה דברים שעשינו, ובכוונה לא רציתי להזכיר דברים שלא עשינו כי חלק מהם הם דברים שלא עשינו בניגוד לעצתך אז לא רציתי לערבב את השמחה הזאת בשמחה אחרת.
אופיר אקוניס: אבל, כיוון שהודאתי לכל השרים שנמצאים פה שאנחנו מפקחים עליהם, אז אני מודה גם לך, אדוני שר האוצר, ולאנשי משרדך על שיתוף הפעולה בשנה וחצי האחרונות.
אופיר אקוניס: אני הייתי בדיוק בתודות לצוות של ועדת הכלכלה שהוא מסור, אנרגטי וחכם ומסייע.
אופיר אקוניס: בראש ובראשונה, ללאה ורון מנהלת הוועדה שרבים כבר עברו דרכה, ואני מניח שגם עוד יעברו.
אופיר אקוניס: יש לה באמת את כל הכלים לסייע לך להצליח, וזה יסייע.
אופיר אקוניס: כמובן לצוות שלה: לעידית, לדקלה ולמרב.
אופיר אקוניס: וליועצת המשפטית אתי בנדלר שאני מוכרח לומר לכם שהיא אישה משכמה ומעלה גם ברמה המקצועית, וגם ברמה האישית.
אופיר אקוניס: אתי, באמת תודה רבה על כל העזרה.
אופיר אקוניס: גם היא משנה.
אופיר אקוניס: (מחיאות כפיים)     	אתי, אני רוצה להודות לך ולאנשייך.
אופיר אקוניס: לניר ולאיתי, אני לא רואה אותם פה בין כל האנשים.
אופיר אקוניס: כמו כן, לדובר הוועדה שנכנס זה מקרוב.
אופיר אקוניס: ודאי תשתמש בשירותיו, אדוני היושב ראש.
אופיר אקוניס: שכחתי גם את היועץ המקצועי שלי, את רן שטרית, שכבר לא איתנו.
אופיר אקוניס: ואפילו לסדרנים שסייעו לנו בישיבות סוערות, והיו ישיבות סוערות וארוכות.
אופיר אקוניס: בהזדמנות זו אני רוצה לבקש סליחה ממי שפגעתי בו במהלך הזמן הזה – אם היו כאלה.
אופיר אקוניס: ברור שהיו כאלה, וזה מתוקף העבודה, מתוקף האנרגיה שהעבודה בוועדה הזאת מייצרת, ואתה תראה.
אופיר אקוניס: אתה מכיר את הפעילות בוועדה הזאת.
עמיר פרץ: תודה לחברי הוועדה.
עמיר פרץ: היו"ר אופיר אקוניס     	הודיתי, אתה לא היית.
עמיר פרץ: הודיתי לחברי הוועדה הראשונים אחרי צוות העוזרים שלי.
עמיר פרץ: אדוני היושב-ראש, אני רוצה לאחל לך בהצלחה.
עמיר פרץ: אני חושב שהצלחתך היא הצלחתה של הכלכלה הישראלית, של הצרכנות הישראלית, של האזרח הישראלי.
עמיר פרץ: בתוך הצוללת שאנחנו יושבים בה, ולפעמים בתוך הוויכוח, לא זוכרים שבחוץ יושבים שבעה מיליון אזרחים שאנחנו משפעים עליהם בכל החלטה.
עמיר פרץ: חבר הכנסת שאמה, אני באמת מאחל לך מכל לב הצלחה בתפקיד.
עמיר פרץ: אני בטוח שתנהל את הישיבה הזו כפי שקודמיך – אני לא רציתי להגיד כדי שלא יתנפלו עליי, המוצלחים.
עמיר פרץ: אני באמת מאחל לך בהצלחה.
עמיר פרץ: (מחיאות כפיים)
אופיר אקוניס: הצלחתך היא הצלחת המדינה כולה.
אופיר אקוניס: אני מבקש מיושב-ראש ועדת הכנסת להמליץ את המלצתו ולעבור להצבעה.
יריב לוין: אני רוצה כמובן להודות לך בשם ועדת הכנסת, ואני חושב בשם הבית כולו, על העבודה הנאמנה והחשובה שעשית בוועדה המאוד מורכבת הזאת, ולאחל הצלחה גדולה לחבר הכנסת כרמל שאמה שאני בטוח שיוביל את הוועדה הזו לעידן שייזכר גם זמן ארוך אחרי תום כהונת הכנסת השמונה-עשרה.
יריב לוין: אני מבקש להביא בפניכם את המלצת ועדת הכנסת: בהתאם להוראות סעיף 97יב(א) לתקנון הכנסת, ועדת הכנסת החליטה בישיבתה היום להמליץ בפני ועדת הכלכלה לבחור בחבר הכנסת כרמל שאמה לכהן כיושב-ראש הוועדה.
יריב לוין: אבקש אותך, אדוני היושב-ראש, להעמיד את ההמלצה הזו להצבעה ולאישור.
אופיר אקוניס: השר בגין מצביע.
אופיר אקוניס: השר בגין, אני מצטער, אדוני, אתה לא יכול להצביע.
אופיר אקוניס: אני לא אשאל מי נגד ומי נמנע, כי אני מניח ובטוח שאין כאלה.
עמיר פרץ: אתה חייב לשאול.
יריב לוין: האם אני חייב?
קריאות: חייב, חייב.
אופיר אקוניס: ה צ ב ע ה בעד – רוב נגד – אין נמנעים - אין המלצת ועדת הכנסת בהתאם להוראות סעיף 97יב(א) לתקנון הכנסת לבחירות יושב-ראש ועדת הכלכלה נתקבלה.
אופיר אקוניס: (מחיאות כפיים)
כרמל שאמה-הכהן: קודם כל, אני רוצה באמת להודות לכל אחד ואחת מכם שהגיע לכבד את טקס החילופין, ובראשם אדוני יושב-ראש הכנסת, השרים, חברי הכנסת, קואליציה, אופוזיציה, חברי ועדה מכובדים, חברים, משפחה.
קריאה: יריבים.
קריאה: בליכוד אין יריבים.
כרמל שאמה-הכהן: חברים, אתם לא יכולים להגיד שקיבלתי את התפקיד הזה בקלות, אז תנו לי לדבר בקלות.
כרמל שאמה-הכהן: מבחינתי, בוועדה הזו אין חברי קואליציה ואופוזיציה עד שמישהו יזכיר לי אחרת.
כרמל שאמה-הכהן: ולכן, מבחינתי, העניינים שיידונו פה על השולחן הם רק כלכלת ישראל.
כרמל שאמה-הכהן: אפשר לשכנע פה במילים כמו קידום תחרות, הסרת חסמים, מאבק בריכוזיות, ובתופעות שעוצרות את כלכלת ישראל, וההיפך.
כרמל שאמה-הכהן: מבחינתי, המהפכות שמובילים השרים שקשורים למשרדים שהוועדה מפקחת עליהם, ובראשם שר התחבורה שפורס באמת את העורקים של המדינה הזו, וזה באמת יעד אסטרטגי שכל פינה בארץ הזו יהיה קל להגיע אליה, בזול ומהר.
כרמל שאמה-הכהן: זה אומר שכך אנחנו באמת נצליח ליישב ולפתח את המדינה.
כרמל שאמה-הכהן: ולצידו שר התקשורת שמוביל רפורמת ענק לא רק ברמה הצרכנית, גם ברמה התשתית, הוספת מפעילים, אינטרנט מהיר שיוכל להגיע גם לילדים בירוחם וגם באופקים.
כרמל שאמה-הכהן: מכאן זה משליך הלאה.
כרמל שאמה-הכהן: זה יכול להשליך גם על החינוך בישראל.
כרמל שאמה-הכהן: ברגע שלילד יש גישה לאינטרנט מהיר בעלות נמוכה, יש לו גישה כמעט לכל המידע שקיים היום בעולם בפעולה פשוטה מאוד.
כרמל שאמה-הכהן: ולכן, מבחינתי, הוועדה תיתן כתף לכל פעולה כזו, ולכל יוזמה כזו שמגיעה מהממשלה ומחקיקה פרטית.
כרמל שאמה-הכהן: רק היום סיימנו מהלך באמת קשה וארוך שהוביל השר להגנת הסביבה השר גלעד ארדן.
כרמל שאמה-הכהן: זו מהפיכה ברמת הטיפול בפסולת.
כרמל שאמה-הכהן: מדינת ישראל עד היום, עד לחקיקת החוק, השתייכה לעולם השלישי בטיפול בפסולת.
כרמל שאמה-הכהן: התייחסנו לזה כזבל, ואי אפשר להמשיך ולהתייחס לזבל כזבל.
כרמל שאמה-הכהן: צריך לדעת לטפל בו, כי אחרת יש לזה מחיר בטווח הארוך.
כרמל שאמה-הכהן: ברור לכולם מה הם הנושאים הקרובים לליבי.
כרמל שאמה-הכהן: נושא המאבק על העלאת תמלוגי הגז – אני רואה בזה נושא שהוא בסדר עדיפות עליון.
כרמל שאמה-הכהן: כמו כן, יוקר מחירי הדיור שהוועדה הזאת גם אחראית עליו.
כרמל שאמה-הכהן: אני באופן אישי מוביל פה מאבק יחד עם עוד חברים לתיקון העוול והעיוות שנגרם בתחילת השנה לרוכבי הדו-גלגלי בהעלאת ביטוח החובה.
כרמל שאמה-הכהן: וכן, השלמת הרפורמה בתקשורת שהוביל חברי חברי הכנסת אקוניס, היושב-ראש לשעבר, שלמעט נושא אחד שהתקשורת הבליטה, ונתנה לזה תשומת לב מרבית, את שאר הדברים ראינו עין בעין.
כרמל שאמה-הכהן: כלומר, 95% מהדברים או 99% מהדברים בפעילות של כמעט שנה וחצי, פעלנו פה בשיתוף פעולה מלא, תוך באמת מחשבה אך ורק על כלכלת ישראל.
כרמל שאמה-הכהן: אני רוצה להודות כמובן לצוות העוזרים שלי שכמובן דאגו להפיק את החילופין האלה ברמה הזו, ועבדו קשה.
כרמל שאמה-הכהן: גם אני מתכוון לעבוד קשה.
כרמל שאמה-הכהן: אני יודע שיש פה צוות נפלא.
כרמל שאמה-הכהן: אומנם מתחלפים פה יושבי ראש, אבל מי שמכיר את התנהלות הוועדה יודע מה שקובע זה לאה והגברת בנדלר.
כרמל שאמה-הכהן: אני מתכוון לעבוד מאוד קשה.
כרמל שאמה-הכהן: מבחינתי האישית, עד כמה שזה יהיה תלוי גם בחברים ובצוות המקצועי, הוועדה יכולה גם לעבוד בימי ראשון וחמישי.
כרמל שאמה-הכהן: ראיתי את סדר היום שמחכה לנו בצנרת והוא עמוס לעייפה.
כרמל שאמה-הכהן: הרבה שאלו – ראש הממשלה בירך גם את אופיר, וגם אותי בישיבת הסיעה.
כרמל שאמה-הכהן: נבצר ממנו להשתתף בישיבה.
כרמל שאמה-הכהן: אני באמת מודה לכולם.
כרמל שאמה-הכהן: תודה רבה על שהגעתם, ועל הכבוד הרב שאתם רוכשים לוועדה הזו.
כרמל שאמה-הכהן: מכאן רשות הדיבור אליכם.
ראובן ריבלין: תודה רבה ליושב-ראש ועדת הכלכלה.
ראובן ריבלין: אני רוצה לברך לך שבראש ובראשונה ולפני שאפתח במכובדים, אתה צריך להודות לאבא ולאימא שנמצאים פה.
ראובן ריבלין: עוד מעט אבא שלך יבוא לשבת במקומי כי אני צריך לפתוח את הישיבה בשעה ארבע.
ראובן ריבלין: רבותי היושב-ראש היוצא, והיושב-ראש הנכנס, אתה נכנסת לתפקיד שבו אחז חברך אופיר אקוניס.
ראובן ריבלין: אני מוכרח לומר לך שאחת הוועדות היותר חשובות בכנסת היום היא ועדת הכלכלה בגלל המיקוד שהיא ממרכזת בגלל כל הכוחות שפועלים במשק שהם כוחות רבי השפעה ורבי עוצמה.
ראובן ריבלין: פעמים רבות במקבילית הכוחות הזו כל אחד רוצה למשוך לכיוונו.
ראובן ריבלין: יושב ראש הוועדה גם צריך לנהל את המאבק, וגם צריך בשום שכל ודעת לבוא ולהבחין שלכל כוח מותר להגיד את דברו.
ראובן ריבלין: אבל, לשום כוח אין יתרון על כוח אחר, ושחובתנו היא קודם כל לציבור, ולאו דווקא לאנשים הפוקדים בצורה באמת מעוררת התפעלות, לא כחברי כנסת, את המושבים הסובבים את הוועדה הזו, ושהם מבקשים להשפיע על חברי הכנסת כל עוד הם משפיעים עליהם בדרך שבו הם מבקשים לתת להם מידע על מנת שיגיעו בשום שכל ודעת לתוצאה הטובה ביותר.
ראובן ריבלין: פעמים הם חושבים שצריך אולי ללטף את חברי הכנסת, או חלילה להכות אותם.
ראובן ריבלין: אני בטוח שתחת שרביטך העניינים יתנהלו כאשר ידע כל אדם בישראל שהוועדה פועלת למען הציבור כאשר היא חפה מכל שיקול זר.
ראובן ריבלין: אני רוצה לומר לכם שהוועדה הזאת הוציאה מתחת ידיה, או מי שישב כאן על כסא היושב-ראש, לא ארך הזמן עד אשר הוא היה לשר.
ראובן ריבלין: אני רוצה לומר לכם שבקדנציה הקודמת גם היתה רוטציה בליכוד בכל מה שקשור ליושבי-ראש ועדת הכלכלה.
ראובן ריבלין: אבל, ראש הממשלה לא יכול היה לעשות ביניהם רוטציה כאשר הוא בא להרכיב את חברי הממשלה, ולכן שניהם שרים.
ראובן ריבלין: השר כחלון והשר ארדן - שניהם שרים.
ראובן ריבלין: כל מה שרציתי לומר לכם זה שיש דרך שהיא הותוותה בעבר, ואם תחזיקו בה אז בהחלט העתיד הוא לפניכם.
ראובן ריבלין: אני מאחל לכם באמת הצלחה.
ראובן ריבלין: לך, אופיר, אני מוכרח לציין שמספר פעמים צלצלתי אליך על יכולותיך, על עמידתך, ועל הדרך שבה ניהלת והבאת באמת להחלטות חשובות ביותר.
ראובן ריבלין: חבר הכנסת שאמה, אתה רב כישרונות, ואני בטוח שגם אתה תוכל עוד כהנה וכהנה להוסיף על הדרך שהוביל אותה אופיר אקוניס.
ראובן ריבלין: היו ברוכים.
ראובן ריבלין: אני מקווה רק שכולנו נפעל לתפארת עם ישראל.
ראובן ריבלין: אני מודה למזכירת הכנסת שהלכה כבר לנהל את ישיבת הכנסת, ואשר לא הזכרתי אותה בראשית דבריי.
ראובן ריבלין: אדוני סגן ראש הממשלה, רבותי השרים, חברותי סגניות השר, וחברותי חברות הכנסת, וחברי אחי חברי הכנסת, ואחמד טיבי - אני לא נוהג לקפח.
ראובן ריבלין: טלב, לא כל אחד זה אחמד.
ראובן ריבלין: כל טוב.
כרמל שאמה-הכהן: תודה רבה לכבוד יושב ראש הכנסת.
ראובן ריבלין: אבא, בוא שב.
ראובן ריבלין: עבדת קשה על הבן הזה, בוא.
כרמל שאמה-הכהן: הוועדה הזו אחראית על כלכלת ישראל.
כרמל שאמה-הכהן: מי שלא יודע, היום כלכלת ישראל נחשבת בכלכלה הגלובאלית כפלא בנתונים שהיא מציגה.
כרמל שאמה-הכהן: מי שמנווט היום, ומי שאחראי על קבלת ההחלטות ועל ההובלה שלה זה שר האוצר יובל שטייניץ שנמצא איתנו כאן.
כרמל שאמה-הכהן: בהזדמנות זו אני רוצה לחזק אותך.
כרמל שאמה-הכהן: מתנהל כנגדך היום, בימים אלה, מסע השמצה, עלילת דם שמנסים לשסות בך - אנשים שלא מבינים באמת מה קורה, ומה אתה מוביל, ומה אתה עושה.
כרמל שאמה-הכהן: אתה עושה היסטוריה בכל מה שקשור לתמלוגי הגז.
כרמל שאמה-הכהן: אני רוצה לחזק אותך.
כרמל שאמה-הכהן: הוועדה בראשותי, ככל שזה תלוי בי, תעמוד לימינך, ותחזק אותך ככל האפשר.
כרמל שאמה-הכהן: אנשים עוד לא מבינים את המשמעות של מה שאתה אמור להשיג לא רק לדור הזה, אלא לדורי דורות.
כרמל שאמה-הכהן: מדובר בקפיצת קומות, לא בקפיצת מדרגה, למדינת ישראל ולכלכלה הישראלית.
כרמל שאמה-הכהן: אני מברך אותך.
כרמל שאמה-הכהן: רשות הדיבור עוברת אליך, בבקשה.
יובל שטייניץ: על זה נאמר שבאתי לברך, ויצאתי מבורך גם.
יובל שטייניץ: אז אני מאוד מודה לך, אדוני היושב ראש.
יובל שטייניץ: אני רוצה להגיד לכם, נער הייתי וגם זקנתי ולא ראיתי חילופי ועדה כאלה.
יובל שטייניץ: כיהנתי בעצמי כיו"ר ועדת החוץ והביטחון שלוש שנים וחצי, והיא נחשבת לוועדה חשובה, והיה טקס חילופין מאוד מרשים - - -
רוברט אילטוב: מסתבר שהיא פחות חשובה מוועדת הכלכלה.
יובל שטייניץ: בדיוק.
יובל שטייניץ: אבל, לא היה כזה המון וכזה הדר בטקס החילופין.
יובל שטייניץ: חברים, שרים, חברי כנסת, חברי הוועדה, והיושב-ראש היוצא, והיושב-ראש הנכנס, מדובר בשני אנשים צעירים ומוכשרים שקיבלו על עצמם משימה לא פשוטה לנהל את אחת הוועדות הכי חשובות, הכי מורכבות מבחינת הנושאים שהיא עוסקת בהם בכנסת.
יובל שטייניץ: אופיר עשה את זה בצורה מצוינת.
יובל שטייניץ: פה ושם גם היו חילוקי דעות קלים – לא נסתיר את זה.
יובל שטייניץ: זה קורה במשפחות הכי טובות.
יובל שטייניץ: אבל, בצד חילוקי הדעות הקלים בסך הכול הרגשתי כשר אוצר שיש לי פה אוזן קשובה בוועדה, ושלפני כל הלחצים שכלכלת ישראל ואזרחי מדינת ישראל הם בראש מעיני הוועדה.
יובל שטייניץ: אופיר, אני מודה לך על הדרך שבה ניווטת את הוועדה הזאת במשך שנה וחצי.
יובל שטייניץ: לכרמל ולכל משפחת שאמה אני רוצה לומר ברגע חגיגי זה - באמת היו לך קצת חבלי וצירי לידה עד שקיבלת את התפקיד.
יובל שטייניץ: אנחנו עוקבים אחריך בכנסת, ואתה בחור חכם, וכשאתה לוקח נושא אתה משתדל גם להעמיק בו.
יובל שטייניץ: אין לי ספק שאתה תצליח בתפקיד.
יובל שטייניץ: אני רוצה לאחל לך ולאופיר ולשאר חברי הוועדה באמת דבר אחד – קבוצות הלחץ מכל הסוגים, זה לא רק מה שמכונה טייקונים, והלוביסטים מכל הסוגים שפועלים כלפי כל ועדות כנסת, מדרך הטבע מעניינות אותם שתי ועדות במיוחד: ועדת כספים וועדת כלכלה.
יובל שטייניץ: המשימה היא לא פשוטה, ואני משוכנע שהוועדה הזו תעמוד בה בהצלחה.
יובל שטייניץ: אני גם זוכר דיונים בוועדת הכלכלה בעבר - לא בכנסת הזאת, אבל לפני חמש ושבע שנים - שלמרות שלא הייתי חבר השתתפתי בהם  שראינו את הוועדה הזאת מתקפלת תחת הלחצים, וטובת המדינה וטובת אזרחי המדינה פינו מקום לטובת הלחצים וקבוצות האינטרסים.
יובל שטייניץ: אני חושב שככלל זה לא המצב בכנסת הזו, ואני משוכנע, כרמל, שתחת הנהגתך זה לא יהיה המצב גם בעתיד.
יובל שטייניץ: המשימה של ניהול ועדת הכלכלה היא מורכבת.
יובל שטייניץ: המון נושאים מורכבים ומעניינים וחשובים מגיעים לכאן.
יובל שטייניץ: אין לי ספק שתנווט את זה לטובת המדינה, ולטובת אזרחיה.